Biosfēras rezervāts

Biosfēras rezervāts ir plaša teritorija, kurā atrodas starptautiskas nozīmes ainavas un ekosistēmas. To izveidošanas mērķis ir dabas daudzveidības saglabāšana biosfērā kopumā, vienlaikus veicinot teritorijas sociālo un ekonomiski attīstību. 2011. gada martā pasaulē kopā bija 564 biosfēras rezervāti 109 valstīsUNESCO programmas "Cilvēks un biosfēra" vietne. Latvijā ir izveidots viens biosfēras rezervāts — Ziemeļvidzemes biosfēras rezervāts.

 Biosfēras rezervāta principi 

UNESCO nosaka trīs biosfēras rezervātu pamatfunkcijas:
 dabas aizsardzība
 ilgtspējīga ekonomiskā attīstība
 atbalsts vietēja, nacionāla un starptautiska līmeņa izglītībai, pētniecībai un informācijas apmaiņai dabas aizsardzības un ilgtspējīgas attīstības atbalstamUNESCO: Par biosfēras rezervātiem biežāk uzdotie jautājumi.

UNESCO nereglamentē, kā šie principi ir jāīsteno, tāpēc valstu valdības var brīvi izvēlēties biosfēras rezervātu nacionālo regulējumu. Latvijas vienīgā biosfēras rezervāta darbu regulē likums "Par Ziemeļvidzemes biosfēras rezervātu".

 Biosfēras rezervātu vēsture 

Biosfēras rezervāti ietilpst Apvienoto Nāciju Izglītības, Zinātnes un Kultūras Organizācijas (UNESCO) programmā "Cilvēks un biosfēra", kas aizsākta [1970]. gadā. Programmas mērķis ir uzlabot cilvēku attiecības ar vidi globālā mērogā, galvenokārt veicinot starpdisciplinārus pētījumus par vides un cilvēka mijiedarbību.

 Atsauces 

 Ārējās saites 

 UNESCO programma "Cilvēks un biosfēra". 
 UNESCO: Par biosfēras rezervātiem biežāk uzdotie jautājumi. 
 Likums "Par Ziemeļvidzemes biosfēras rezervātu".

Kategorija:Dabas aizsardzība
Kategorija:UNESCO Biosfēras rezervātu pasaules tīkls